**În lumea mea**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În lumea mea

sunt clipe care măsoară

Timpul în fericiri și

Tristeți,

În dimensiuni

Și margini

Negeometrice

Care se întind dincolo

De ceea ce am trait

Sau

Sperat în alte

Crâmpeie de vieți...

Sunt acele

Clipe

Cât un secol,

Care înfrâng

Doar lacrimile stoarse,

Sau iluziile acelea

Deșarte

Ca niste nopți

Cu bolți întoarse...

Sunt

Ruperile de ființă

Ce culminează

În derulări interioare,

Si-n spasme pe

Pasi de nisip necălcat

Prin plajele noastre din

Basme...

Sunt acele timpuri

Care aștern

Nepământuri peste noi,

sau

Nesfârșiri de visuri

Ce ne frâng

În reverii mișcătoare.

Ca un metrou străbătând

Pereți ce

Amar se-ngustează,

Valea clipei prelungi

Mă amână

Cu încă un vals

Ce doar umbre-mi dansează.

În lumea mea,

Clipele își tac disperarea

Nemișcării și

Tumultul static,

E-o lume în care trăiesc

Inexistent

Și-n care, deodată,

Strigătul mi

Se oprește într-un

Detaliu incert...

O clipă a mea e ca

Umbra care-n soare

Se curmă zadarnic,

Ca o așteptare continuă

A neașteptatului

Imposibil și amarnic-

Și-n care și versul uneori

Mă tradează,

Însingurându-mi

Singurătatea acerbă

Cu- a sa somnie

În care pupila mi-e

Trează...